Απόφαση της Μεικτής Επιτροπής του ΕΟΧ

αριθ. 158/2002

της 6ης Δεκεμβρίου 2002

για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα I της συμφωνίας τροποποιήθηκε με την απόφαση αριθ. 123/2002 της Μεικτής Επιτροπής του ΕΟΧ, της 27ης Σεπτεμβρίου 2002(1).

(2) Η οδηγία 98/95/ΕΚ του Συμβουλίου, της 14ης Δεκεμβρίου 1998, για την τροποποίηση, στα πλαίσια της ενοποίησης της εσωτερικής αγοράς, των γενετικώς τροποποιημένων φυτικών ποικιλιών και των φυτικών γενετικών πόρων, των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ που αφορούν, αντίστοιχα, την εμπορία σπόρων προς σπορά τεύτλων, κτηνοτροφικών φυτών, σιτηρών, γεωμήλων, ελαιούχων και κλωστικών φυτών, κηπευτικών και τον κοινό κατάλογο ποικιλιών των καλλιεργούμενων φυτικών ειδών(2), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47 και ΕΕ L 82 της 26.3.2002, σ. 20, πρέπει να ενσωματωθεί στη συμφωνία.

(3) Η οδηγία 98/96/ΕΚ του Συμβουλίου, της 14ης Δεκεμβρίου 1998, για την τροποποίηση, μεταξύ άλλων, των ανεπίσημων επιτόπου επιθεωρήσεων δυνάμει των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ που αφορούν την εμπορία σπόρων προς σπορά τεύτλων, κτηνοτροφικών φυτών, δημητριακών, γεωμήλων, ελαιούχων και κλωστικών φυτών, κηπευτικών και τον κοινό κατάλογο ποικιλιών καλλιεργουμένων φυτικών ειδών(3), όπως διορθώθηκε από την ΕΕ L 161 της 16.6.2001, σ. 48, πρέπει να ενσωματωθεί στη συμφωνία.

(4) Ο κανονισμός (ΕΚ) αριθ. 930/2000 της Επιτροπής, της 4ης Μαΐου 2000, για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών(4) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο III του παραρτήματος I της συμφωνίας τροποποιείται ως εξής:

1. Στο μέρος 1, οι παρακάτω περιπτώσεις προστίθενται στα σημεία 1 (οδηγία 66/400/ΕΟΚ του Συμβουλίου), 2 (οδηγία 66/401/ΕΟΚ του Συμβουλίου), 3 (οδηγία 66/402/ΕΟΚ του Συμβουλίου) και 4 (οδηγία 69/208/ΕΟΚ του Συμβουλίου):

"- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και τηνΕΕ L 82 της 26.3.2002, σ. 20.

- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 27), όπως διορθώθηκε από την ΕΕ L 161 της 16.6.2001, σ. 48."

2. Στο μέρος 1, η παρακάτω περίπτωση προστίθεται πριν από το κείμενο αναπροσαρμογής στο σημείο 5 (οδηγία 70/457/ΕΟΚ του Συμβουλίου):

"- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και την ΕΕ L 82 της 26.3.2002, σ. 20.

- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 27), όπως διορθώθηκε από την ΕΕ L 161 της 16.6.2001, σ. 48.

Για τους σκοπούς της παρούσας συμφωνίας, οι διατάξεις της οδηγίας αναπροσαρμόζονται ως εξής:

Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."

3. Στο μέρος 1, η παρακάτω περίπτωση προστίθεται στο σημείο 6 (οδηγία 70/458/ΕΟΚ του Συμβουλίου):

"- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ.1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και την ΕΕ L 82 της 26.3.2002, σ. 20,

- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ.27), όπως διορθώθηκε από την ΕΕ L 161 της 16.6.2001, σ. 48.

Για τους σκοπούς της παρούσας συμφωνίας, οι διατάξεις της οδηγίας τροποποιούνται ως εξής:

Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."

4. Στο μέρος 2, το ακόλουθο σημείο παρεμβάλλεται μετά το σημείο 17 (απόφαση 2002/98/ΕΚ της Επιτροπής):

"18. 32000 R 0930: Κανονισμός (ΕΚ) αριθ. 930/2000 της Επιτροπής, της 4ης Μαΐου 2000, για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών (ΕΕ L 108 της 5.5.2000, σ. 3).

Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:

Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."

Άρθρο 2

Τα κείμενα των οδηγιών 98/95/ΕΚ, όπως διορθώθηκε από την ΕΕ L 126 της 20.5.1999, σ. 23, την ΕΕ L 161 της 16.6.2001, σ. 47 και την ΕΕ L 82 της 26.3.2002, σ. 20, και 98/96/ΕΚ όπως διορθώθηκε από την ΕΕ L 161 της 16.6.2001, σ. 48, και του κανονισμού (ΕΚ) αριθ. 930/2000 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 7 Δεκεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 6 Δεκεμβρίου 2002.

Για τη Μεικτή Επιτροπή του ΕΟΧ

Ο Πρόεδρος

Kjartan Jóhannsson

(1) ΕΕ L 336 της 12.12.2002, σ. 19.

(2) ΕΕ L 25 της 1.2.1999, σ. 1.

(3) ΕΕ L 25 της 1.2.1999, σ. 27.

(4) ΕΕ L 108 της 5.5.2000, σ. 3.

(5) Δεν έχουν αναφερθεί συνταγματικές απαιτήσεις.